# பேட்மேன்

## பாத்திரப் படைப்பு

### ஒருபாலின உறவு விளக்கங்கள்

பேட்மேன் காமிக்ஸின் உள்ளடக்கத்தில் பல்வேறு பாலியல் விளக்கங்கள் இருப்பதாக சர்ச்சை எழுந்தது. 1954 இல் உளவியலாளர் ஃபிரடரிக் வெர்தாம் அவரது *செடக்சன் ஆஃப் த இன்னொசண்ட்* ஆய்வில் "பேட்மேன் கதைகள் உளவியல் ரீதியாக ஒருபாலின உறவை உணர்த்துபவை" என உறுதியாகக் கூறியதில் இருந்து பேட்மேனின் கல்வி சார்ந்த ஆய்வின் ஒரு பகுதியாக ஒருபாலின உறவு விளக்கங்கள் இருந்தன. மேலும் அவர் "பேட்மேன் வகைக் கதைகள் சிறுவர்களுக்கு ஒருபாலின உறவுக் கற்பனையை அவர்கள் அறியாமலேயே இயல்பானதாக்கிவிடும்" என்று வாதிட்டார். வெர்த்தாம், "மனநோய்க்கான சிகிச்சை மற்றும் உளநோய்க் கூறு இயல் ஆகியவற்றின் அடிப்படை தெரியாத ஒருவர் மட்டுமே, முதிர்ந்த 'பேட்மேன்' மற்றும் அவரது இளம் நண்பர் 'ராபின்' ஆகியோரின் சாகசங்களில் பரவியிருக்கும், ஒருபாலின உடல்கிளர்ச்சியின் நுட்பமான சூழ்நிலையை உணரத்தவறியவர்களாக இருப்பார்கள்" என்று எழுதியிருந்தார்.  
அந்த பாத்திரத்துடன் தொடர்புடைய படைப்பாளர்கள் அவர்களது சொந்தக் கருத்தை வெளிப்படுத்தியுள்ளார்கள். எழுத்தாளர் ஆலன் கிரேண்ட், "13 வயதில் நான் பேட்மேனை எழுதினேன் அவர் கேவா?. டென்னி ஓ'நீலின் பேட்மேன், மார்வ் ஊல்ஃப்மேனின் பேட்மேன், ஒவ்வொருவரின் பேட்மேனும் அனைத்து வழிகளிலும் போப் கானேவையே பின்பற்றுகிறார்கள்... யாருமே அந்த பாத்திரத்தை ஒரு கே பாத்திரம் எனக்குறிப்பிடவில்லை. ஜோல் சூமேக்கர் மட்டுமே அதற்கு எதிரான கருத்தில் இருக்கலாம" என்று குறிப்பிட்டார். எழுத்தாளர் டெவின் கிரேசன், "இது யார் கேள்வி கேட்பது என்பதைப் பொருத்தது, இல்லையா? இருந்த போதும் நீங்கள் என்னிடம் கேட்டால், நான், இல்லை, நான் அவர் அப்படியில்லை என்று நினைக்கிறேன் என்பேன் ... எனினும் கே எழுத்துக்களை என்னால் புரிந்துகொள்ள முடிகிறது" என்று கருத்து தெரிவித்தார். அதே சமயம் ஃபிராங்க் மில்லர், பேட்மேன் மற்றும் ஜோக்கருக்கிடையில் உள்ள தொடர்பை "ஹோமோபோபிக் நைட்மேர்" என விவரிக்கிறார், அவரது பார்வையில் அந்த பாத்திரம் அதன் பாலின எண்ணங்களை குற்றங்களுக்கு எதிரான போரில் திசை திருப்பிவிடுவதாகக் கூறுகிறார், இறுதியாக, "ஒரு வேலை அவர் கேவாக இருந்தால், அவர் *மிகவும்* ஆரோக்கியமாக இருப்பார்" என்று தெரிவித்தார். 1960களின் தொலைக்காட்சி நிகழ்ச்சியில் ராபினாக சித்தரிக்கப்பட்ட பர்ட் வார்ட்டும் அவரது *பாய் ஒண்டர்: மை லைஃப் இன் டைட்ஸ்* என்ற சுயசரிதையில் இந்த விளக்கங்கள் பற்றி குறிப்பிட்டிருக்கிறார்; அதில் அவர் நிகழ்ச்சியின் இரட்டை அர்த்த வசனங்கள் காரணமாக அந்த தொடர்பு பாலியல் ரீதியான ஒன்றாகக் கருதக்காரணமாகலாம், மேலும் தாரளமான அமைப்பும் கூட அது போன்ற விளக்கங்களாகப் புரிந்துகொள்ளச் சாத்தியமளிக்கிறது என்று எழுதியிருந்தார்.  
இது போன்ற ஒருபாலின உறவு விளக்கங்கள் கவனத்தை ஈர்ப்பதற்காகத் தொடர்ந்தது. 2000 இல் ஏற்பட்ட ஒரு குறிப்பிடத்தக்க எடுத்துக்காட்டு, கிறிஸ்டோபர் யோர்க்கின் *ஆல் இன் த ஃபேமிலி: ஹோமோபோபியா அண்ட் பேட்மேன் காமிக்ஸ் இன் த 1950ஸ்* என்ற ஆய்வுக்கட்டுரையின் விளக்கத்துக்காக DC காமிக்ஸ் பேட்மேனின் நான்கு தொகுப்புக்களை (*பேட்மேனில்* இருந்து #79, 92, 105 மற்றும் 139 ஆகியன) மறுஅச்சு செய்வதற்கு அனுமதி வழங்குவதற்கு மறுத்தது. மற்றொரு நிகழ்வு 2005 இன் கோடை காலத்தில் ஏற்பட்டது, ஓவியர் மார்க் சேம்பர்லெயின் பேட்மேன் மற்றும் ராபின் இருவரையும் சித்தரிக்கும் குறிப்பாய் தெரிவிக்கிற மற்றும் கவர்ச்சியாக வெளிப்படுத்தப்பட்ட பல வாட்டர்கலர்கள் காட்சிப்பலகை வைத்திருந்தார். DC ஓவியர் மற்றும் காத்லீன் குல்லன் ஃபைன் ஆர்ட்ஸ் கேலரி ஆகிய இரு தரப்பினரையும் அது போன்ற விற்பனையை தடுத்து நிறுத்தா விட்டால் மற்றும் மீதமுள்ள வரைபடங்களைக் கொடுக்காவிட்டால், அத்துடன் அதிலிருந்து பெற்ற இலாபம் முழுவதையும் தராவிட்டால் சட்டரீதியான நடவடிக்கை எடுக்கப்போவதாக அச்சுறுத்தியது.